Den Vest-Sjællandske Avis, 1816-01-26
Oversigt. af Dagens udenlandske Nyheder. Den russiske Keiser har udstædet et Reskript til Metropoliten for Novgorod og St. Petersborg, Ambrosius, hvori han siger: at han ved sit Jndtog i Paris havde ønsket at betegne Enden paa denne hellige Krig med et Mindemærke til Ære for den øverste Anfører som giver Seier, Jesus Christus Frelseren; han oversender derfore sin rettroende Kirke et helligt Kar, som han har ladet forfærdige i Paris, og som skal bruges ved den hellige Nadvere, hvilket skal opstilles paa den hellige Guds Moders Alter, paa hvis Trin han har begyndt og sluttet sin Reise. – Et lignende Reskript er udstædet og tilfendt Erkebiskoppen Augustin i Moscau. – Men Dagens mærkværdigste Nyehed er, Jesuiter-Ordenens Forviisning fra Petersborg. Den 1ste Januar blev deres Huus og Celler (eller Værelser) besatte med Militair-Vagt, og den 3die Januar bleve de udbragte af Staden under Ledsagelse af Politiet, Keiseren har i den Anledning udstædet en Ukase til Senatet, hvori han befaler: at den Romerske Katholske Kirke i Petersborg skal sættes paa samme Fod som i Catharina den andens Tid, at alle Jesuiterne skal forvises fra Petersborg og forbydes Adgangen til denne Stad og Moscau, og at den Romersk Katholske Metropolit skal besørge Gudstienesten forrettet ved andre Katholske Geistlige; Aarsagen til denne befaling angives at være, at Jesuiterne, uagtet de havde faaet Tilladelse til at opholde sig i Rusland, da de vare fordrevne fra alle andre Lande, og man der havde tilladt dem at give sig af med Ungdommens Underviisning, havde tilladt sig at afvende Gemytterne fra den græske til den katholske Religion, og dertil forført Fruentimmer og Børn, hvorved Uenighedens Sæd var udstrøet i Familiernes Skiød, som ikke kan være Christi Villie der har udgydet sit hellige og reene Blod for Menneskene, paa det at de skal føre et stille og fredeligt Liv. Det Onde maae derfore udryddes i sin Begyndelse, inden det bringes til at bære bittre Fre ter. – (Denne alvorlige og velgiørende Forholdsregel vil ikke tiene til Anbefaling for denne Orden, som nu atter begynder at reise Hovedet i Europa.) Krænkende vil imidlertid denne Efterretning være for den gamle Pave, som har oprettet denne Orden paa nye; han har nu i Sinde at udnævne 28 nye Cardinaler; dog skal han ikke have modtaget de Deputerede fra de irlandske Katholiker; men have formanet dem til at vise sig lydige mod den engelske Regiering. – Bedre end som Jesuiterne anbefaler sig de barmhiertige Brødres Orden i Østerrig, hvis Kald er at pleie de Syge, og som besørge Syge pleien i 47 Hospitaler, i Følge deres Provinzials, Fialas, Jndberetning, har de i 11 Maaneder pleiet 11241 Patienter, uden Hensyn paa deres Religion og iblandt disse 1137 ikke katholske Christne og 29 Jøder. Man kalder en Maskine, som aldrig hører op at bevæge sig et Perpetuum mobile, som mange forgiæves har søgt at opfinde, nu ønsker man med Rette at man kunde udfinde den Konst, at Europas nærværende Tilstand kunde blive et perpetuun immobile eller altid forblive saa roelig, som den er; ogsaa er det vist nok, at det aldrig har seet roeligere ud i denne Verdens Deel end som nu, blot de barbariske Magter mukke lidt, men de engelske Admiraler, Lord Crmouth og Penrose krydse i Middelhavet og holde der streng Justits, en Forening imod dem er i Værk, som man siger at Neapel, Sardinien og Toscana vil tiltræde; Staden, Genua har dertil tilbudt sin Monark en Fregat paa 44 Kanoner. Den engelske Gouverneur paa Maltha, General Maitland, har været i Tunis og forlangt Satisfaction af Beyen for Opbringelsen af et Malthesisk Skib, som denne ogsaa har maattet give ham. – Engelland giør alt for at vedligeholde god Forstaaelse med andre Magter, især med Spanien ved det mislige Forhold med dens Colonier, saaledes ere de Deputerede fra Buenos Ayres ikke blevne modtagne i London; Admiralen i denne Colonie, Brovn er deserteret derfra med sin Escadre, fordi Juntaen der ikke har betalt ham de 100,000 Dollars, som der var lovet ham, naar Montevidcoblev erobret, ved et Skibbrud kom han til Buenos Ayres og skaffede sig der stor Anseelse, han er dog ikke gaaet over til Spanierne og Portugiserne; Lissabon udrustes Krigskibe, man veed ikke om det er for at hielpe Spanierne mod Buenos Ayres eller for at afhente Prinds Regenten fra Brasilien. En lille Jndvandring paa 26 Personer skeer nu til dette Land fra Frankerig, Selskabet bestaaer af Konstnere og Haandværkere med den lærde Lebreton i Spidsen.